Пяты этап чэмпіянату свету па гонках на матацыклах з каляскамі, які ўпершыню праходзіў у Ваўкавыску, завяршыўся трыумфам экіпажа з Латвіі. Сергіс Крыстэрс і Расманіс Арціс перамаглі адразу у двух заездах. Гэта папоўніла капітал латышоў па суме пяці этапаў на сорак ачкоў і ўмацавала іх лідэрства. Мінулагоднім чэмпіёнам свету, - галандцам Даніэлю Вільямсэну і Свену Вербрюгге, - застаецца спадзявацца на поспех ў наступных турах чэмпіянату, якія пройдуць у Германіі, Англіі, Францыі і Галандыі.